open-index/open-wikipedia-markdown huggingface dataset:
Lourdes Otaegi

**Lourdes Otaegi Imaz**, nada en Beizama, Guipúscoa o 30 de xaneiro de 1959, é doutora en Filoloxía Vasca e profesora asociada no Departamento de Lingüística e Estudos Vascos da Universidade do País Vasco. Estudou a obra de Xabier Lizardi e varios escritores vascos de preguerra, así como de posguerra, a maioría poetas. Tamén publicou opinións xerais sobre a literatura vasca en Internet e en formato dixital.

Foi nomeada membro da Euskaltzaindia o 31 de xaneiro de 2003. Foi coordinadora do Comité de Investigación Literaria da Euskaltzaindia na redacción de *Literatura Terminoen Hiztegia*.

## Publicacións 
* *Xabier Lizardi. Kazetari-lanak* (1987, Erein).
* *Lizardiren poetika* (1994, Erein).
* *Bernardo Atxaga. Egilearen hitza* (1999, Labayru).
* *Joseba Sarrionandia. Marinel zaharraren kantua* (2000, Labayru).
* *Jose Ariztimuño-Aitzol*  (1998, Eusko Jaurlaritza). ISBN 84-457-1290-X.
* *Jon Mirande (1925-1972)* (2000, Eusko Jaurlaritza).
* *Lizardi. Gutunak (1928-1932)* (2007, Utriusque Vasconiae).
**Oroimenaren lekuak eta lekukoak : Gerra Zibilaren errepresentazio artistikoak vs. kontaera historiko-politikoa.*  Izaro Arroita Azkaraterekin. 2016).
* *Beste gerrako kronikak. Bikote harremanak eta indarkeria Ramon Saizarbitoriaren eleberrigintzan* (Otaegi & Otsagabia. 2019, Labayru).

## Notas 
## Véxase tamén 
### Ligazóns externas 
* Perfil en Literaturaren Zubitegia
Xandra

**Xandra** é un nome propio feminino galego. É o hipocorístico de Alexandra, que provén do grego *Aléxandros*, composto do verbo aléxein 'protexer' e o substantivo anḗr, andrós 'home', é dicir, 'defensor dos homes' ou 'protexido'.

En xaneiro de 2023 existían 43 mulleres en Galicia co nome Xandra, cunha media de idade de 36,8 anos.

## Xandra noutras linguas 
* Alemán: Sandra
* Catalán: Sandra
* Castelán: Sandra
* Francés: Sandrine
* Inglés: Sandy (hip.)
* Italiano: Sandra
* Portugués: Sandra

## Notas 
## Véxase tamén 
### Outros artigos 
* Alexandra
* Xana
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Garazi Otsagabia

**Garazi Otsagabia Letamendia**, nada en Lakuntza, Navarra, en 1991, é escritora e mestra vasca.

## Publicacións 
* *Beste gerrako kronikak*, con Lourdes Otaegi. (Labayru, 2019) Traballo realizado grazas á bolsa de investigación Santiago Onaindia da vila de Zornotza.
* *Astoaren putza*. Iker Uribeetxeberria con Garmendia.

## Notas 
## Véxase tamén 
### Ligazóns externas 
* Elkarrizketa:Lakuntzako Pertzaren ipuina izatea polita zela uste nuen  Guaixe, 2023.12.19
Alexandra

**Alexandra** é un nome propio feminino galego. Esta forma escrita tamén é común co asturiano, co catalán, co éuscaro, co francés, co inglés e co portugués. Provén do grego *Aléxandros*, composto do verbo aléxein 'protexer' e o substantivo anḗr, andrós 'home', é dicir, 'defensor dos homes' ou 'protexido'. En galego ten os hipocorísticos Xandra e Xana.

## Alexandra noutras linguas 
* Aragonés: Aleixandra
* Asturiano: Alexandra
* Castelán: Alejandra
* Catalán: Alexandra
* Éuscaro: Alexandere / Alexandra / Alesandere
* Francés: Alexandra
* Inglés: Sandy (hip.) / Alexandra
* Italiano: Sandra
* Portugués: Alexandra

## Notas 
## Véxase tamén 
### Outros artigos 
* Xandra
* Xana
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Navia (nome)

**Navia** é un nome propio feminino galego. A súa orixe é prerromana de raíz céltica, e ten o seu epónimo no río Navia e tamén é o nome da antiga deusa dos ríos e da auga presente en todo o oeste peninsular.

## Notas 
## Véxase tamén 
### Outros artigos 
* Río Navia
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Vai no Dentista

**Vai no Dentista** é o grupo de teatro afeccionado do IES Arcebispo Xelmírez I de Santiago de Compostela. 

Naceu co obxectivo de promover a normalización da lingua galega a través da actividade teatral no alumnado do centro educativo.
## Traxectoria 
Vai no Dentista foi creado en 1995 polo director do centro Manuel Portas para celebrar o 150º aniversario do instituto Xelmírez. Ademais, promoveu a organización do Certame de Teatro Intercentros do Concello de Santiago, que se celebra ininterrompidamente desde 1996. Antes de 1995, segundo Manuel Portas, existiu un grupo de teatro chamado Os Caladinhos, dirixido pola profesora María Xosé Díaz Piñeiro.

Entre 1995 e 1997, o grupo foi dirixido por Xesús Balboa Ramos e estreou as obras *Mururoa mon amour* (1995), *A volta ao mundo* (1996), *Hierón* (1997), *Trampa mortal* (1997) e *Lunátika/Aluada* (1997). En 1998, Ismael Blanco dirixiu as obras *Temptation* e *Anxélica no ombral do ceio*. A actriz Mónica Camaño foi directora do grupo entre 1998 e 2000 e dirixiu *Livremente* (1998), *O cristo de Bel-em* (1998), *Teatro suicida* (1999), *Branco Nadal* (1999) e *Ai, homes!* (2000); esta última en colaboración con Xosé Manuel Esperante.

Desde 2001, Daniel Baamonde é o director de Vai no Dentista. Estreou as seguintes obras: *Apoteose* (2001), *Le jardin de Paris* (2002), *Mulleres* (2003), *Estas e outras cousas ou de como a vida dá tantas voltas* (2003), *Bernarda* (2004), *As oito caras do amor* (2005), *En-k-de-Adas* (2006), *Nefelocoquixia* (2007), *Carraxe* (2008), *Antígona e o Mago de Oz no marabilloso país de Alicia* (2009), *Eu non son (Hamlet)* (2010), *Illa Muller* (2011), *Pasaxeiro 612* (2012), *A onda* (2013), *Fóra de Xogo* (2014), *O incidente* (2015), *A síndrome de Wendy* (2016), *En pé de guerra* (2017), *Punto de Fuga* (2018), *Animaliños* (2019), *Fóra de Xogo* (2019), *Criaturas* (2021), *Clandestina* (2022), *Allegro* (2023), *One more time. E unha vez máis* (2024) e *A batalla da fin do mundo* (2025).

Sagrario Torrado Blanco é a coordinadora do grupo co centro escolar desde 2011. Encárgase da produción das obras e da representación institucional de Vai no Dentista, especialmente no que concirne á colaboración co Concello de Santiago na organización do Certame de Teatro Intercentros, que se celebra anualmente no Teatro Principal de Santiago de Compostela.

## Premios 
### Certame de Teatro Intercentros 
### Premios Buero Vallejo de Teatro Joven 
### Programa Xuventude Crea (Xunta de Galicia) 
## Notas
Tania

**Tania** é un nome propio feminino galego. Esta forma escrita é común co castelán, co francés e co italiano. É o hipocorístico do nome Tatiana, de orixe rusa.

En xaneiro de 2023 existían 3.599 mulleres en Galicia co nome Tania, cunha media de idade de 31,4 anos.

## Tania noutras linguas 
* Castelán: Tania
* Francés: Tanya / Tania
* Inglés: Tanya
* Italiano: Tania
* Portugués: Tânia
* Ruso: Tanya

## Notas 
## Véxase tamén 
### Outros artigos 
* Tatiana
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Stefan Džodić

**Stefan Džodić**, nado en Montpellier o 15 de marzo de 2005, é un futbolista serbo-francés que xoga de centrocampista no Almería, da Segunda División. É internacional coas categorías inferiores da selección serbia.

## Traxectoria 
Formouse como futbolista na canteira do Montpellier dende os 4 anos e o 15 de setembro de 2024 debutou co primeiro equipo na Ligue 1, nunha derrota por 3-0  contra o Rennes.

En xullo de 2025 trasladouse a España e asinou un contrato de cinco anos co Almería, da Segunda División.

### Selección nacional 
Nado en Francia nunha familia de orixe serbia, formou parte da selección serbia sub-17 na Eurocopa sub-17 de 2022. Foi convocado pola selección serbia sub-21 para unha serie de partidos de clasificación para a Eurocopa sub-21 en setembro de 2024.

## Vida persoal 
Stefan é fillo do exfutbolista serbio Nenad Džodić e irmán do tamén futbolista Viktor Džodić.

## Notas
Iddrisu Baba

**Iddrisu Baba Mohammed**, nado en Accra o 22 de xaneiro de 1996, é un futbolista ghanés que xoga como centrocampista defensivo no Almería, da Segunda División. É internacional coa selección de Ghana.

## Traxectoria 
Nado en Accra, mudouse a España moi novo e foi cedido ás categorías inferiores do RCD Mallorca en xaneiro de 2014, procedente do CD Leganés. Debutou co Mallorca B na Terceira División o 29 de agosto de 2015, nunha vitoria por 7-1 contra o Penya Ciutadella. O 23 de xuño, tras conseguir o ascenso, foi fichado polo equipo *bermellon*.

O 25 de agosto de 2017 foi cedido ao Barakaldo, da Segunda División B. Ao seu regreso, ascendeu ao equipo principal do Mallorca, da Segunda División, categoría na que debutou o 19 de agosto de 2018, substituíndo a Carlos Castro nunha vitoria por 1-0 ante Osasuna.

O 3 de xullo de 2019, despois de contribuír con 28 partidos ao ascenso do seu equipo á Primeira División, renovou o seu contrato ata 2022. Debutou na categoría o 17 de agosto, saíndo como titular nunha vitoria por 2-1 ante o Eibar.

Na tempada 2023/24 xogou cedido no Almería, tamén de Primeira, co que acabou descendendo. O 4 de xullo de 2024, o Almería anunciou a fichaxe definitiva de Baba cun contrato de tres anos.

## Selección nacional 
O 13 de novembro de 2019 foi convocado pola selección nacional de Ghana para os partidos de clasificación para a Copa de África de Nacións de 2021 contra Suráfrica e San Tomé e Príncipe. Formou parte da selección ghanesa no torneo continental, onde sufriu unha lesión no partido contra Gabón.

## Notas
Wendell A. Wolka

**Wendell Allen Wolka**, nado en Indianapolis, Indiana, o 6 de abril de 1949, é un numismático estadounidense especializado nas emisións de papel moeda de Ohio e de Indiana.  

## Traxectoria 
Wendell A. Wolka graduouse en Enxeñaría Mecánica en 1971 na Universidade Purdue, e posteriormente desenvolveu a súa carreira profesional na compañía *Johnson Controls*, á que estivo vinculado laboralmente entre 1971 e 1992. Tamén traballou para a empresa *Ranco North American*.

A súa sona vénlle dada pola súa actividade como numismático. Wolka é coleccionista de moedas locais de Indiana, e de Francia e os seus territorios, así como de medallas relacionadas con Lutero e a Reforma. A partir de 2013, colaborou coa casa de poxa*Heritage Auctions* na catalogación dese tipo de papel moeda.

As súas contribucións con artigos sobre numismática foron habituais en revistas especializadas do seu país, como *Coin World*, *Numismatic News*, *Paper Money Magazine* ou *The Numismatist.* Outra institución á que se mantivo ligado é o *Numismatic Literary Guild*.
* 2000: Premio Clemy, do *Numismatic Literary Guild* (NLG).
* 2013: Premio Glenn Smedley Memorial, da *American Numismatic Association* (ANA).
* 2023: Medalla á Traxectoria da ANA.

## Publicacións 
* (1978). *Indiana Obsolete Notes and Scrip* (con J. M. Vorhies e D. Schramm). Society of Paper Money Collectors.
* (2004). *A History of Nineteenth Century Ohio Obsolete bank Notes and Scrip*. Society of Paper Money Collectors. ISBN 9780975507704

## Notas 
## Véxase tamén 
### Bibliografía 
* Smith, P. (2012). "". En *American Numismatic Biographies*. Páxina 454.
Michel Sogny

**Michel Sogny**, nado en Pau, Francia, o 21 de novembro de 1947, é un pianista, compositor e escritor francés de ascendencia húngara. Desenvolveu un novo enfoque para o ensino do piano. O seu método permitiu a moitos estudantes de todas as idades gozar da práctica deste instrumento, xa que tocar o piano é xeralmente considerado inalcanzable se non se ensina durante a infancia.

## Traxectoria
Michel Sogny asistiu á École Normale de Musique de París, onde realizou estudos de piano baixo a dirección de Jules Gentil e Yvonne Desportes. Realizou un mestrado en psicoloxía, unha licenciatura en literatura e un doutoramento en filosofía, que completou na Sorbona en 1974 baixo a dirección de Vladimir Jankélévitch. Michel Sogny é o fundador da Fundación SOS Talents.

Xunto con Valéry Giscard d'Estaing e a bisneta de Franz Liszt, Blandine Ollivier de Prévaux, Sogny foi un dos membros fundadores da Asociación Francesa Franz Liszt.

## Método de piano de Michel Sogny
A metodoloxía de Sogny ensinase nas súas escolas de París e Xenebra. Desde 1974, máis de 20.000 estudantes dominan o piano co método de Sogny. O método consta de dous compoñentes principais: obras didácticas – Prolegómenos, que representan pequenos exercicios. Os Prolegómenos desenvolven a percepción da sinfonía musical e o son. A segunda dirección consiste no ciclo de estudos, onde a concentración está no desenvolvemento de habilidades técnicas, como xestos e posicións das mans.

Un dos estudantes de Sogny, que comezou a práctica do piano xa sendo adulto, foi o profesor de lingua francesa Michel Paris. Despois de completar o curso de metodoloxía de 4 anos de Sogny, aos 30 anos realizou un concerto en solitario no Théâtre des Champs-Élysées co patrocinio do Ministerio de Cultura. Outra estudante exitosa de Michel Sogny foi Claudine Zévaco, que actuou no Théâtre des Champs-Élysées en 1983 e 1984.

En 1981, o Senado dirixiuse formalmente ao Ministro de Cultura, Jack Lang, para discutir a introdución da metodoloxía de Michel Sogny en toda Francia.

## Notas 
## Véxase tamén 
### Ligazóns externas 
* Michel Sogny Official Website
* Michel Sogny, l’art de la résilience Le Figaro
* Michel Sogny Academy 
* Michel Sogny Personal Website
* SOS Talents Foundation
* Works at Artchipel
* laflutedepan.com
Silvia Muñoz Moreno

**Silvia Muñoz Moreno**, nada en El Gastor, provincia de Cádiz, en 1980 é unha política española do Partido Popular.

## Traxectoria 
Comezou a súa carreira política en 1999, cando se afiliou ao Partido Popular, converténdose en alcaldesa tras a destitución de José Luis Menacho Hidalgo. Desde ese mesmo ano, foi concelleira de Cultura, Deportes, Xuventude, Muller, Medio Ambiente e Festexos no concello da súa cidade natal, onde exerceu como portavoz do Partido Popular.

Foi presidenta do partido no municipio. Tamén foi deputada provincial na Deputación de Cádiz de 2015 a 2022, tras a presidencia de Irene García, e candidata do PP á alcaldía do municipio. É parlamentaria andaluza desde 2008 tras a destitución de María José García-Pelayo Jurado na cámara baixa.
## Notas
Avelino Pérez Rodríguez

**Avelino Pérez Rodríguez**, nado na Terrachá (Entrimo) o 10 de outubro de 1899 e finado en Gusen o 5 de agosto de 1941, foi un refuxiado galego deportado aos campos de concentración nazis.

## Traxectoria 
Emigrou a Madrid, traballando de camareiro nos coches-cama dos trens que facían o percorrido entre Madrid e París.

Nos inicios da guerra civil española integrouse nas Milicias Cívicas de Izquierda Republicana. Saíu de España xunto a centos de milleiros de republicanos nos primeiros meses de 1939, que acabaron encerrados nos campos de internamento franceses. Integrouse na Compañía de traballadores estranxeiros (CTE) número 86, O 5 de agosto de 1941 rexistrouse a súa morte en Gusen,

O 6 de marzo do 2020 a súa neta Rosa María Paz Pérez presentou no Consulado arxentino de Vigo unha denuncia en nome de Avelino para unila á Querela Arxentina contra os crimes do franquismo. Ese mesmo día presentáronse outras seis denuncias en nome de todos os deportados da provincia de Ourense. O acto foi coordinado polo grupo de traballo de Ourense da Asociación para a Recuperación da Memoria Histórica.

## Vida persoal 
Casou en Entrimo con María Fernández e tiveron dúas fillas, Aurora e Emilia.

De igual xeito, o 8 de maio de 2021 celebrouse unha homenaxe a Avelino Pérez e a outros tres deportados do concello de Entrimo: Abilio Álvarez Bernardo, Higinio Rodríguez Domínguez e Jaime Vázquez Estévez. O acto, organizado polo Concello de Entrimo e a Asociación para a Recuperación da Memoria Histórica, rematou coa inauguración dun monumento na honra dos deportados.

## Galería de imaxes 
## Notas 
## Véxase tamén 
### Bibliografía 
* 
* 
* 
* 
* 
*
Paulo Pascual

**Paulo Pascual Castro**, nado en Vigo, é un músico que leva traballando co theremin dende o 2003. 

## Traxectoria 
É un dos poucos thereministas da península Ibérica. Imparte obradoiros en escolas, conservatorios, centros culturais, etc. Grava e edita temas en diferentes formatos (vinilo, CD, casete). Publicou un LP (Planeta Theremin, 2018) co instrumento como solista xunto a violonchelos, pianos e guitarras. Co documental *Negro Púrpura* (2021), foi o primeiro en compoñer, interpretar, gravar e editar en vinilo a banda sonora dunha película co instrumento no estado.

## Discografía 
* *Planeta Theremin* LP de Modulator de Ondas // (vinilo e CD) 2018.
* *Paulo Pascual, Modulador de Ondas* (CD) 2021.
* *Paulo Pascual, Negro Púrpura* Vinilo 2021.

## Notas
Tamara

**Tamara** é un nome propio feminino galego. Esta forma escrita é común co alemán, co castelán, co francés, co inglés, co portugués, co romanés e co ruso. A súa orixe é o hebreo *tāmār* 'palmeira', transmitido a través do grego Thámar e o latín Thamar.

## Paula noutras linguas 
* Alemán: Tamara
* Castelán: Tamara
* Francés: Tamara / Thamar
* Inglés: Tammy (hip.) / Tammie (hip.) / Tamara
* Portugués: Tamara
* Romanés: Tamara
* Ruso: Tamara

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Ulla (nome)

**Ulla** é un nome propio feminino galego. A orixe do nome é o río Ulla, de etimoloxía prerromana, posiblemente derivado da raíz indoeuropea *uei- ‘facer xirar’,

En xaneiro de 2023 existían 8 mulleres en Galicia co nome Ulla, cunha media de idade de 7,9 anos.

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Natalia

**Natalia** é un nome propio feminino galego. Esta forma escrita é común co castelán, co italiano e co romanés. Provén do latín *Natalia*, derivado de natalis 'natal, relativo ao nacemento'.

## Natalia noutras linguas 
* Alemán: Nathalie
* Aragonés: Nadala / Natalia
* Asturiano: Nadalina
* Catalán: Natàlia
* Castelán: Natalia
* Croata: Natalija
* Éuscaro: Jaione
* Francés: Nathalie
* Italiano: Natalia
* Portugués: Natália
* Romanés: Natalia

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Abigaíl

**Abigaíl** (en ) é un nome propio feminino galego. Esta forma escrita tamén é común co castelán. A súa orixe é o hebreo e quere dicir ‘meu pai é alegría’.

## Abigaíl noutras linguas 
* Castelán: Abigaíl
* Éuscaro: Abigail
* Francés: Abigaïl
* Inglés: Abigail / Gayle (hip.) / Gail / Aby / Abbey
* Portugués: Abigail

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Patricia

**Patricia** é un nome propio feminino galego. Esta forma escrita é común co aragonés, co castelán, co inglés e co romanés. Provén do latín *patricius*, que facía referencia a un membro dunha familia 'de pai nobre'.

## Patricia noutras linguas 
* Aragonés: Patricia
* Bretón: Padrigez / Padriga
* Castelán: Patricia
* Catalán: Patrícia
* Éuscaro: Patrizia / Patirke
* Inglés: Patricia
* Italiano: Patrizia
* Portugués: Patrícia
* Romanés: Patricia
* Ruso: Patrikia

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Óscar (nome)

**Óscar** é un nome propio masculino galego. Esta forma escrita tamén é común co catalán e co castelán. A súa etimoloxía é fonte de debate, ora xermánica, a través dunha forma nórdica, ora gaélica.

## Óscar noutras linguas 
* Alemán: Oskar
* Aragonés: Oscar
* Asturiano: Oscar
* Catalán: Óscar / Oscar
* Castelán: Óscar
* Éuscaro: Oskar
* Francés: Oscar
* Italiano: Oscar
* Portugués: Oscar

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Cristián (nome)

**Cristián** é un nome propio masculino galego. Esta forma escrita tamén é común co castelán. Provén do latín *Christianus* e este do grego Khristianós 'seguidor de Cristo'.

## Cristián noutras linguas 
* Alemán: Christian
* Catalán: Cristià
* Castelán: Cristián
* Éuscaro: Kristian
* Francés: Christian
* Italiano: Cristian
* Portugués: Cristian / Cristiano
* Romanés: Christian
* Ruso: Hristian

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Rubén

**Rubén** é un nome propio masculino galego. Esta forma é común co aragonés e co castelán. A súa orixe é hebrea e asóciase coa exclamación de Lía cando naceu o primeiro fillo que tivo con Xacob: Raá beonyí '(Deus) viu a miña aflición'.

En xaneiro de 2023 existían 9.502 homes en Galicia co nome Rubén, cunha media de idade de 33,6 anos.

## Rubén noutras linguas 
* Alemán: Ruben
* Aragonés: Rubén
* Catalán: Rubèn
* Castelán: Rubén
* Francés: Ruben
* Inglés: Reubem
* Italiano: Rùben
* Portugués: Rubem / Rúben

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Iván Caloto

**Iván Fernández Diéguez**, máis coñecido como **Iván Caloto**, nado en Lugo en 1976, é un dramaturgo galego.

## Traxectoria 
Graduouse en Arte Dramática na especialidade de Dirección e Dramaturxia na Escola Superior de Arte Dramática de Galicia (ESADg).

Colabora como crítico de teatro en medios como *Erregueté. Revista Galega de Teatro,* *ADE Teatro*, *Praza Pública*, *O Galiñeiro* e o programa de televisión da TVG, *Zig Zag.* É coordinador da sección *Palcos LGBTQ+*.

## Obras 
* "Sssh!," en *Erregueté. Revista Galega de Teatro.*
* "H.O.m.e." en *Erregueté. Revista Galega de Teatro*
* *Os rapaces só se tocan para darse de hostias* (2025). Vigo: Galaxia. 96 páxs. ISBN 978-84-1176-493-3.

### Obras colectivas 
* *Premio de relato, poesía e teatro da Universidade de Vigo 2001* (2005). Vigo: Xerais. ISBN 978-8483026625.

## Premios 
* 2001: *Perante o espello*, Premio 2001 de Teatro Universidade de Vigo.
* 2015: *Pequeno canon dramático*. Auditorio SGAE, Santiago de Compostela. Premio de Lecturas Dramatizadas da SGAE.
* *2017: Finis mundi,* Mención especial no Premio de Teatro Romería Viquinga Vila de Catoira.
* 2023: Premio Extraordinario de Fin de Carreira de Ensinanzas Artísticas Superiores.
* 2025: Premio Roberto Vidal Bolaño, por *Os rapaces só se tocan para darse de hostias*.

## Notas
Daniel

**Daniel** (en ) é un nome propio masculino galego. Esta forma escrita tamén é común con outras linguas románicas, xermánicas e eslavas. É un nome hebreo composto do substantivo dayâm 'xuíz' ou, mellor, do perfecto do verbo dan 'xulgar', e mais -el, forma abreviada de Elohim 'Iavé', 'Deus', significando "Deus é o meu xuíz".

En xaneiro de 2023 existían 17.733 homes en Galicia co nome Daniel, cunha media de idade de 32,6 anos.

## Daniel noutras linguas 
* Alemán: Daniel
* Aragonés: Daniel
* Bretón: Deniel
* Catalán: Daniel
* Castelán: Daniel
* Éuscaro: Danel / Daniel
* Francés: Daniel
* Italiano: Daniele
* Inglés: Daniel
* Polaco: Danilo
* Portugués: Daniel

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Russell Rulau

**Russell Alphonse Rulau**, nado en Chicago, Illinois, o 21 de setembro de 1925 e finado en Iola, Wisconsin, o 12 de novembro de 2012, foi un numismático estadounidense. 

Rulau abordou a numismática como coleccionista, escritor, editor e promotor de entidades sociais.  

## Traxectoria 
### Primeiros anos e formación 
Russell Rulau naceu en Chicago o 21 de setembro de 1925, fillo de Ruth Terine Thorsen e de Alphonse Rulau, e pasou a súa infancia durante a Gran Depresión en Milwaukee, Wisconsin. Alí cursou a súa educación secundaria, da que se graduou en 1944 na *Bay View High School*.

### Carreira militar 
Ao facer os 18 anos, alistouse como voluntario no Exército dos Estados Unidos en Fort Sheridan, Illinois, e pasou ano e medio de adestramento en Infantaría en Camp Fannin, Texas, logo do cal foi destinado ao Pacífico en plena segunda guerra mundial, onde permaneceu ata xullo de 1947. con destinos no seu país e en Alemaña, e logo pasou novamente á reserva, ata o 2 de maio de 1973, cando se retirou co rango de sarxento maior. Esta etapa finalizou en 1984, cando se xubilou, e a partir de entón continuou dedicándose ao mundo editorial e da consultoría numismática de xeito autónomo.
* 1994: Premio Glenn Smedley Memorial, da *American Numismatic Association* (ANA).''*
* 1995: Medalla ao Mérito da ANA.*
* 2000: Medalla á Traxectoria da ANA.*

## Publicacións 
Russell Rulau foi autor de 17 traballos monográficos, dedicados a diversos temas relacionados coa numismática e outros coleccionismos afíns. Estes son algúns dos máis destacados:
* (1972). ** (con G. Fuld). Suplemento de *TAMS Journal*.
* (1981). *Early American Tokens*. Krause Publications. ISBN 9780873410595
* (1981). *Hard times Tokens*. Krause Publications. ISBN 978-0873410571
* (1982). *U.S. Merchant Tokens 1845-1860.* Krause Publications. ISBN 9780873410830
* (1983). *United States Trade Tokens 1866-1989*. Krause Publications. ISBN 978-0873410359
* (1985). *Medallic Portraits of George Washington* (con G. Fuld). Krause Publications. ISBN 978-0873410793
* (1987). *Tokens of the Gay Ninties 1890-1900*. Krause Publications. ISBN 978-0873410977
* (1989). *Discovering America The Coin Collecting Connection*. Krause Publications. ISBN 9780873411295
* (1992). *Latin American Tokens*. Krause Publications. ISBN 9780873412001
## Notas 
## Véxase tamén 
### Bibliografía 
* Harper, D. (2012). "Rulau happy to go where hobby led". En *Numismatic News*. 16 de novembro.
* Smith, P. (2012). "". En *American Numismatic Biographies''. Páxina 373.

### Ligazóns externas 
*
Hugo

**Hugo** é un nome propio masculino galego. Esta forma escrita tamén é común co alemán, co aragonés, co castelán, co checo, co francés e co portugués. A súa orixe é xermánica e foi introducido recentemente en Galicia, por vía francesa, posiblemente a partir dun elemento franco, *hug 'intelixencia', 'bo senso'.

## Hugo noutras linguas 
* Alemán: Hugo
* Aragonés: Huc, Hugo
* Catalán: Hug
* Castelán: Hugo
* Éuscaro: Hugo
* Francés: Hugues / Hugo
* Friulano: Uc
* Italiano: Ugone / Ugolino / Ugo
* Inglés: Hugh
* Portugués: Hugo

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Olivia

**Olivia** é un nome propio feminino galego. Esta forma escrita é común co aragonés, co castelán, francés, co inglés e co romanés. Procede do latín *oliva*, En galego tamén ten a variedade **Oliva**. e 698 coa forma Oliva, cunha media de idade de 71,6 anos.

## Olivia noutras linguas 
* Aragonés: Olivia
* Asturiano: Ouliva
* Castelán: Olivia
* Francés: Olivia
* Inglés: Olivia
* Portugués: Olívia
* Romanés: Olivia

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Xulia (nome)

**Xulia** é un nome propio feminino galego. Esta forma escrita é común co asturiano. Provén do latín *Iulius* 'orixinario da gens Iulia', á que pertenceron, entre outros, César e Augusto.

## Xulia noutras linguas 
* Alemán: Julia
* Aragonés: Chulia
* Asturiano: Xulia
* Catalán: Júlia
* Castelán: Julia
* Éuscaro: Julia / Jule
* Francés: Julie
* Italiano: Giulia
* Portugués: Júlia

## Notas 
## Véxase tamén 
### Outros artigos 
* Xulio (nome)
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Neil Shafer

**Neil J. Shafer**, nado en Chicago, Illinois, o 24 de abril de 1933 e finado en Fox Point, Wisconsin, o 25 de agosto de 2023, foi un numismático, autor e editor estadounidense especializado no papel moeda dos Estados Unidos e na numismática das illas Filipinas. 
## Traxectoria 
### Primeiros anos e formación 
Shafer introduciuse sendo un neno no mundo da numismática como coleccionista de moedas, e en 1945 comezou a interesarse polo papel moeda, cando aos seus 12 anos lle regalaron un billete confederado en Chicago. Logo asistiu á Universidade Estatal de Arizona, onde se graduou en 1955, unha habilidade que retomaría anos máis tarde cando foi director asistente da Orquestra Sinfónica de Racine, entre 1963 e 1972.

Entre outras entidades eruditas e sociais, Shafer foi membro vitalicio da Sociedade Numismática de Milwaukee, que tomou o seu nome para o seu premio aos servizos distinguidos. Igualmente, foi un membro destacado da *American Numismatic Association*, e durante moitos anos impartiu clases nos seus seminarios de verán. Tamén foi membro da sección de Milwaukee Midwest da *International Bank Note Society*, e membro da *Numismatic and Antiquarian Society*.

## Vida persoal 
Shafer casou o 7 de xuño de 1964 con Edith Oelsner, con quen tivo dous fillos, e está soterrado no cemiterio *Second Home* de Greenfield, Wisconsin.

## Recoñecementos 
* 1967: Nathan Gold Memorial Award, da *Society of Paper Money Collectors*.
* 1989: Premio Elston G. Bradfield, da *Central States Numismatic Society*.
* 1992: Premio Embaixador Numismático, de *Florida United Numismatists* (FUN).
* 2004: Premio Clemy, do *Numismatic Literary Guild* (NLG).
* 2007: Medalla á Traxectoria da ANA.
* 2014: Farran Zerbe Memorial, da ANA.

## Publicacións 
### Papel moeda estadounidense 
* (1965). *A Guide Book of Modern United States Currency* (oito edicións ata 1979). Whitman Publishing, Racine.

*(1976). ''Let's Collect Paper Money*.
* (1984). *Standard Catalog of Depression Scrip of the United States* (con R. A. Mitchell). Krause Publications.
* (1990). *Banknotes, Scrip and Paper Ephemera of Milwaukee*. Olympic Speed Printing, Milwaukee.
* (1992). *The Wonderful World of Paper Money!*. Professional Currency Dealers Association. ISBN 978-0931960338
* (2013). *Panic Scrip of 1893, 1907 and 1914. An Illustrated Catalog of Emergency Monetary Issues* (con T. Sheehan). McFarland & Co. ISBN 978-0786475773

### Numismática filipina 
* (1961). *United States Territorial Coinage For the Philippine Islands*. Whitman Publishing.
* (1964). *A Guide Book of Philippine Money*. Whitman Publishing, Racine.
* (1974). *Philippine Emergency and Guerrilla Currency of World War II*. Western Pub. [2ª ed.: Bod Third Party Titles, 2023 (con M. Voigt e K. Berger). ISBN 9783384057556 

## Notas 
## Véxase tamén 
### Bibliografía 
* Smith, P. (2012). "". En *American Numismatic Biographies''. Páxina 389.
Charlton F. Schwan

**Charlton Frederick Schwan** (coñecido tamén como **Fred Schwan**), nado en Port Clinton, Ohio, o 14 de xullo de 1947, é un numismático estadounidense. Schwan é un coleccionista, autor e investigador especializado no papel moeda e nas emisións de moeda militar. 

## Traxectoria 
Fred Schwan cursou estudos superiores na Universidade Estatal de Bowling Green, onde en 1974 acadou o seu mestrado en Ciencias. 

## Vida persoal 
Charlton Frederick Schwan casou en xuño de 1980 con Judith Ann Smith.
* 2005: Premio Clemy, do *Numismatic Literary Guild* (NLG).
* 2005: Premio Glenn Smedley Memorial, da *American Numismatic Association* (ANA).
* 2015: Numismático do Ano, da ANA.
* 2017: Incluído no Salón da *Fama da Society of Paper Money Collectors*.

## Publicacións 
Estes son algúns dos traballos monográficos máis salientables de Charlton F. Schwan publicados ao longo da súa traxectoria:

* (1973). *World War I Military Currency* (con J. Boling).
* (1974). *World War II Allied Military Currency* (con R. Toy).
* (1978). *The Paper Money of the E. A. Wright Bank Note Company*. BNR Press. ISBN 9780931960024
* (1981). *Comprehensive Catalog of Military Payment Certificates* [outras edicións en 1987, 1997 e 2002]. BNR Press. ISBN 9780931960611
* (1981). *Military Payment Certificates*. BNR Press. ISBN 9780931960079

* (1995). *World War II Remembered: History in Your Hands* (con J. Boling). ISBN 978-0931960406
* (1996). *Collecting Paper Money*. Alliance Publishers. ISBN 9781887110037
* (1996). *Collecting Coins*. Alliance Publishers. ISBN 9781887110020
* (2011). *World War II United States Savings Bonds and Stamps* (con L. Smulezenski, J. Downey e M. Watson). BNR Press. ISBN 9780931960727

## Notas 
## Véxase tamén 
### Bibliografía 
* Smith, P. (2012). "". En *American Numismatic Biographies*. Páxina 384.
Xulio (nome)

**Xulio** é un nome propio masculino galego. Esta forma escrita tamén é común co asturiano. Provén do latín *Iulius* 'orixinario da gens Iulia', á que pertenceron, entre outros, César e Augusto.

## Xulio noutras linguas 
* Alemán: Julius
* Aragonés: Chulio
* Asturiano: Xulio
* Catalán: Juli
* Castelán: Julio
* Éuscaro: Juli
* Francés: Jules
* Italiano: Giulio
* Portugués: Júlio
* Romanés: Iuliu

## Notas 
## Véxase tamén 
### Outros artigos 
* Xulia (nome)
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Xermán (nome)

**Xermán** é un nome propio masculino galego. Esta forma escrita tamén é común co asturiano. Este nome procede da concorrencia doutros dous: por un lado, do latín *germanus* 'verdadeiro, auténtico, natural', e por outro lado, o étnico *Germanus*, 'habitante ou oriundo da Xermania, de pobo xermánico'.

## Xermán noutras linguas 
* Alemán: German
* Aragonés: Chermán
* Asturiano: Xermán
* Catalán: Germà
* Castelán: Germán
* Éuscaro: German / Kerman
* Francés: Germain
* Italiano: Germano
* Portugués: Germano

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Mare of Easttown

***Mare of Easttown*** é unha miniserie de televisión estadounidense creada e escrita por Brad Ingelsby para HBO. Dirixida por Craig Zobel, a serie estreouse o 18 de abril de 2021, e rematou o 30 de maio dese mesmo ano, composta por sete episodios. Está protagonizada por Kate Winslet no papel de Mare, que investiga un asasinato nunha pequena vila de Filadelfia. Julianne Nicholson, Jean Smart, Angourie Rice, Evan Peters, Sosie Bacon, David Denman, Neal Huff, James McArdle, Guy Pearce, Cailee Spaeny, John Douglas Thompson, e Joe Tippett compoñen o resto do elenco.

A serie recibiu eloxios da crítica pola súa historia, personaxes, actuacións e representación das mulleres. Tamén se destacou polos membros do elenco que falan cun acento de Filadelfia case perfecto, unha variedade que raramente se escoita nos medios de comunicación convencionais. Mare of Easttown recibiu dezaseis nomeamentos na 73ª edición dos Premios Emmy Primetime e gañou catro, incluíndo mellor actriz principal para Winslet, mellor actriz secundaria para Nicholson e mellor actor secundario para Peters.

## Notas
Teodoro Malio

**Teodoro Malio** ou **Teodoro Manlio** (en latín, *Flavius Theodorus Mallius*, *Theodorus Mallius* ou *Theodorus Manlius*, en grego, Θεόδωρος) foi un maxistrado romano do século IV, e un escritor relixioso cristián. Foi contemporáneo de Agostiño de Hipona, quen lle dedicou a súa obra *De vita beata*.

## Traxectoria 
Foi cónsul no ano 399 e escribiu un libro, *De Rerum Natura*, que aínda se conserva.

## Notas 
## Véxase tamén 
### Bibliografía 
* 

### Outros artigos 
* Cónsules romanos no Baixo Imperio
Brenda (nome)

**Brenda** é un nome propio feminino galego. Esta forma escrita tamén é común co catalán, co castelán, co inglés, co irlandés e co portugués. Forma feminina de Brandán.

## Brenda noutras linguas 
* Castelán: Brenda
* Catalán: Brenda
* Inglés: Brenda
* Irlandés: Brenda
* Portugués: Brenda

## Notas 
## Véxase tamén 
### Outros artigos 
* Brandán (nome)
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Begoña (nome)

**Begoña** é un nome propio feminino galego. A súa orixe é o éuscaro, facendo referencia a un outeiro próximo a Bilbao.

## Begoña noutras linguas 
* Aragonés: Begonya
* Catalán: Begonya
* Castelán: Begoña
* Éuscaro: Begoña

## Notas 
## Véxase tamén 
### Outros artigos 
* Begoña
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Avelino

**Avelino** é un nome propio masculino galego. Esta forma escrita tamén é común co portugués e co castelán. O nome procede do apelido do santo André Avelino (en italiano Andrea Avellino), procedente da cidade de Avellino, na Campania, onde abundaban as abelás: o nome latino destes froitos (nuces abellanae) deriva, precisamente, da rexión italiana de Abella (hoxe Avella).

## Avelino noutras linguas 
* Aragonés: Avelín
* Castelán: Avelino
* Catalán: Aveŀlí
* Éuscaro: Abelin
* Francés: Aveline
* Inglés: Hazel
* Italiano: Avellino
* Portugués: Avelino

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Ramón

**Ramón** é un nome propio masculino galego. Esta forma escrita tamén é común co aragonés e co castelán. En galego ten o hipocorístico **Moncho**. É a forma occitana ou catalá de Raimundo.

## Ramón noutras linguas 
* Alemán: Raimund
* Aragonés: Ramón / Remón
* Catalán: Raimon/ Ramon
* Castelán: Ramón
* Éuscaro: Erraimun / Erramun
* Francés: Raymond
* Inglés: Raymund
* Italiano: Raimondo

## Notas 
## Véxase tamén 
### Outros artigos 
* Ramona
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Xisela

**Xisela** é un nome propio feminino galego. Chegou ao galego a través do francés *Gisèle*, mais en orixe é xermánico.

## Xisela noutras linguas 
* Alemán: Gisela
* Aragonés: Chisela
* Castelán: Gisela
* Catalán: Gisela
* Éuscaro: Gisela
* Francés: Gisèle / Giselle
* Inglés: Gisela
* Italiano: Gisella
* Portugués: Gisela

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Carlos Jaureguizar

**Carlos Jaureguizar**, nado en Sevilla en 1981, é un alto executivo español do sector da saúde. Desde 2026 é conselleiro delegado (CEO) de Sanitas e de Bupa Europe & Latinamerica, grupo especialista en saúde de orixe británica e de implantación multinacional. Cunha traxectoria profesional vinculada ao Grupo Bupa, liderou operacións internacionais en Europa, Asia e Latinoamérica e é recoñecido polo seu papel na transformación dixital e a expansión internacional.

## Traxectoria 
### Formación e carreira profesional 
Jaureguizar é licenciado en Administración e Dirección de Empresas polo Colexio Universitario de Estudos Financeiros (CUNEF), MBA pola escola de negocios INSEAD de Francia e conta co posgrao AMP por Harvard Business School.

Empezou a traballar en banca de investimento en Londres como analista de fusións e adquisicións en Credit Suisse e despois como consultor en Accenture, para incorporarse en 2006 a Sanitas, compañía especialista no coidado da saúde do mercado español e que forma parte do Grupo Bupa desde 1989. 

### Sanitas / Bupa 
En 2006 comezou a súa carreira en Sanitas e o Grupo Bupa, e desde entón ocupou diversos cargos executivos e de responsabilidade. Entre 2006 e 2012 foi director de Estratexia e Adquisicións (M&A). Tras seis anos no cargo ampliou a súa responsabilidade como CFO para a unidade de mercado de Europa e Latinoamérica (ELA). 

Foi xerente xeral de Bupa Chile (2018-21),&nbsp; onde consolidou as infraestruturas hospitalarias da compañía e impulsou a transformación dixital no sector asegurador e na rede asistencial, proceso cuxa implantación se viu acelerada no contexto da pandemia da covid-19. 

Entre 2021 e 2025 foi CEO de Bupa Global, India e Reino Unido, e desde a sede en Londres xestionaba seguros de saúde locais e internacionais e redes de provisión médica. Durante este período ampliou a rede asistencial en Reino Unido, incrementou a participación na aseguradora india Niva Bupa, coa súa saída a Bolsa, e impulsou o programa de xenómica privado A miña saúde xenómica, que integra a secuenciación xenética na atención médica cotiá.

En 2026 Jaureguizar é CEO de Sanitas e da unidade de mercado Bupa Europe & Latin America, regresando á sede de Sanitas en España. Desde este posto tamén lidera os negocios de Bupa en Polonia, Turquía, Chile, Brasil, México, Portugal, Ecuador, República Dominicana, Panamá, Perú e Guatemala. 
* Programa ecoDisruptive, categoría Pharma & Healthcare, Campaign Brand Leadership and Partnership Awards (2024)
* Global Healthcare Climate Champion, Environmental Finance Company Awards (2024)

## Notas
Arquelao (xeógrafo)

**Arquelao** (en latín: *Archelaus*, en grego antigo: Ἀρχέλαος) foi un xeógrafo grego que escribiu unha obra na que describía todos os países que Alexandre o Grande atravesara, segundo Dióxenes Laercio.

## Traxectoria 
Suponse que era contemporáneo de Alexandre e que o tería acompañado nas súas expedicións, pero a obra perdeuse e non se pode dicir nada con certeza. Tampouco se sabe se é o mesmo Arquelao de quen Valerio Harpócrates cita unha obra sobre Eubea. Plutarco e Estobeo tamén citan un libro sobre ríos e pedras dun certo Arquelao, quizais este.

## Notas
Nicolle Torres Sierra

**Nicolle Juliana Torres Sierra**, nada en Suba en 1996,

## Traxectoria 
Licenciouse en Linguas e posúe unha mestría en Lingüística pola Universidade Pedagóxica Nacional de Colombia, onde tamén traballa como docente no Departamento de Lingüística. En Suba, localidade ao noroeste de Bogotá, organiza clases comunitarias da lingua coa participación de avós, nenos e adultos, empregando dinámicas interxeracionais, xogos, obradoiros e materiais en liña. Un dos proxectos centrais nos que participa é SubaCubun.com, unha hipermedia pedagóxica creada en colaboración coa comunidade muisca.

## Notas
Gregory

O nome ou apelido **Gregory** pode estar referido a:

### Nome 
* **Gregory Benford** (nado en 1941), físico e escritor estadounidense de ficción científica;
* **Gregory Chamitoff** (nado en 1962), astronauta estadounidense;
* **Gregory C. Johnson** (nado en 1954), astronauta estadounidense;
* **Gregory H. Johnson** (nado en 1962), astronauta estadounidense;
* **Gregory Hines** (1946-2003), bailarín, actor, cantante e coreógrafo estadounidense;
* **Gregory J. Harbaugh** (nado en 1956), astronauta estadounidense;
* **Gregory Peck** (1916-2003), actor estadounidense de cinema;
* **Gregory R. Wiseman** (nado en 1975), astronauta estadounidense;
* **Gregory T. Linteris** (nado en 1957), astronauta estadounidense;
* **Gregory van der Wiel** (nado en 1988), futbolista neerlandés;

### Apelido 
* **Claude Gregory** (nado en 1958), ex xogador profesional de baloncesto estadounidense;
* **Frederick D. Gregory** (nado en 1941), astronauta estadounidense;
* **Isabella A.** **Gregory** (1852-1932), **Lady Gregory**, dramaturga, folclorista e directora de teatro irlandesa;
* **James Gregory** (1638-1675), matemático e astrónomo escocés;
* **Jonathan Gregory Brandis** (1976-2003), actor, director e guionista estadounidense;
* **Masten** **Gregory** (1934-1985)**,** piloto estadounidense de automobilismo;
* **Te Taka Adrian Gregory Keegan**, académico de Nova Zelandia e revitalizador da lingua maorí;
* **William G. Gregory** (nado en 1957), astronauta estadounidense;
* **William King Gregory** (1876-1970), zoólogo estadounidense;

## Véxase tamén 
* **Gregory House**, personaxe protagonista da serie *House*
Editorial Aymà

A **Editorial Aymà** foi unha editorial catalá pioneira na publicación de libros en catalán durante o franquismo.

## Historia 
Creada en 1942, a editorial tomou o apelido dos seus fundadores, Jaume Aymà i Ayala e o seu fillo Jaume Aymà i Mayol, aínda que o seu nome legal pasou por varias etapas: Ediciones Aymà, Aymà Editor, Aymà SL Editores e, desde 1957 ata o seu peche en 1983, Aymà Sociedad Anónima Editora. En 1962, pai e fillo venderon as súas accións ao empresario Joan Baptista Cendrós, quen pasou a controlar a editorial; Cendrós elixiu a Joan Oliver como director literario e integrou na firma fondos doutras editoriais. En 1983, tras interromper as súas actividades, a sociedade cedeu algunhas das súas coleccións á Fundació Enciclopèdia Catalana. alt=Portada de El hombre de Londres, de Georges Simenon, publicado por Editorial Aymà en 1948.|esquerda|miniatura|256x256px|Portada de *El hombre de Londres*, de Georges Simenon, publicado por Editorial Aymà en 1948.A pesar da súa vontade de retomar a edición en lingua catalá, interrompida pola instauración do réxime franquista tras a Guerra Civil española, os Aymà non tiveron máis remedio que iniciar a súa traxectoria imprimindo libros en castelán. Empezaron centrándose na narrativa de autores estranxeiros que gozaran de notable proxección internacional, como Pearl S. Buck ou G. K. Chesterton, e tamén en xéneros populares como a novela policial, editando a obra do francés Georges Simenon, o creador do comisario Maigret.  O maior acerto da casa foi a tradución da novela de Margaret Mitchell, *Foise co vento*, da que se venderon miles de exemplares en poucos días.  Xa nos anos 60, a editorial daría a coñecer a produción do británico Ian Fleming, autor da serie de espionaxe protagonizada por James Bond, que naquel entón empezaba a popularizarse polas adaptacións á gran pantalla.

A editorial promoveu así mesmo a narrativa catalá mediante a creación do Premio Joanot Martorell; convocado por primeira vez en 1947, foi o primeiro certame literario en lingua catalá organizado baixo o franquismo e perdurou, con algunhas interrupcións, até 1960. Na súa lista de gañadores figurarían destacados escritores da época: Maria Aurèlia Capmany, Josep Pla, Josep Maria Espinàs, Manuel de Pedrolo, Joan Sales, Ramon Folch i Camarasa e Miquel Llor foron algúns dos galardoados. Por último, debe lembrarse como outro fito da Editorial Aymà a creación en 1955 da colección *Club dels Novel·listes* (Club dos Novelistas); en 1959, os escritores Xavier Benguerel e Joan Sales adquiriron a colección e convertérona no núcleo dunha nova marca, Club Editor, de especial relevancia polo seu labor de difusión da novela catalá de posguerra. 
## Notas
Mickey's Delayed Date

'''''Mickey's Delayed Date'''* é unha curtametraxe animada estadounidense de 1947 producida por Walt Disney Productions, distribuída por RKO Radio Pictures e estreada o 3 de outubro dese ano. Foi dirixida por Charles Nichols e animada por Jerry Hathcock, George Kreisl, George Nicholas, Harry Holt, Bob Youngquist, Marvin Woodward e Max Cox con efectos de animación de Jack Boyd e Andy Engman. É a curtametraxe número 120 da serie *Mickey Mouse'' e a única producida ese ano.

## Personaxes 
* Walt Disney como Mickey Mouse
* Ruth Clifford como Minnie Mouse
* Pinto Colvig como Pluto 

## Notas